b'\n_START_ARTICLE_\nRde\xc4\x8da di\xc5\xa1avka\n_START_SECTION_\nOpis\n_START_PARAGRAPH_\nGnezdo si ustvarijo v tleh ali v ozkih rovih v lesu, kamor zale\xc5\xbeejo jaj\xc4\x8deca, nato pa vanj znosijo cvetni prah in nektar ter vhod zadelajo. Za gradnjo celic in zadelovino uporabljajo ilovico, kar je v rodu di\xc5\xa1avk redko, saj druge vrste za ta namen uporabljajo pre\xc5\xbeve\xc4\x8deno listje. Zna\xc4\x8dilnost te vrste \xc4\x8debel je, da imajo samice na obrazu dva izrastka, ki jim pomagata pri gradnji pregrad v gnezdih._NEWLINE_Pri rde\xc4\x8di di\xc5\xa1avki je prisoten spolni dimorfizem. Samice so namre\xc4\x8d ve\xc4\x8dje od samcev, saj dobijo v svojo celico ve\xc4\x8d cvetnega prahu. Samci so tako veliki med 8 in 10\xc2\xa0mm, samice pa med 10 in 12\xc2\xa0mm.'